ПРЕДЛОГ ЗАКОНА

О ИЗМЕНИ И ДОПУНАМА ЗАКОНА О ПОРЕЗУ НА ДОХОДАК ГРАЂАНА

Члан 1.

У Закону о порезу на доходак грађана („Службени гласник РС”, бр. 24/01, 80/02, 80/02 – др. закон, 135/04, 62/06, 65/06 – исправка, 31/09, 44/09, 18/10, 50/11, 91/11 – УС, 93/12, 114/12 – УС, 47/13, 48/13 – исправка, 108/13, 57/14, 68/14 – др. закон, 112/15, 113/17, 95/18, 86/19, 153/20, 44/21, 118/21, 138/22, 92/23 и 94/24), у члану 9. став 1. тачка 31) тачка на крају замењује се тачком и запетом.

Додаје се тачка 32), која гласи:

„32) примања која се остварују у складу са законом којим се уређују утврђивање гарантне шеме и субвенционисање дела камате као мера подршке младима у куповини прве стамбене непокретности.”.

Члан 2.

У члану 81. после речи: „угоститељство” додају се запета и речи: „приходи помораца”.

Члан 3.

Овај закон ступа на снагу осмог дана од дана објављивања у „Службеном гласнику Републике Србије”, а примењује се од 1. марта 2025. године.